open-index/open-wikipedia-markdown huggingface dataset:
सिबिर ख़ानत

thumb|240px|१५वीं और १६वीं शताब्दी में सिबिर ख़ानत का नक़्शा
**सिबिर ख़ानत** (तातार: Себер ханлыгы, सेबेर ख़ानलीगी; अंग्रेज़ी: Khanate of Sibir) मध्य साइबेरिया में स्थित एक तुर्की-मंगोल ख़ानत (राज्य) थी। यह कभी मंगोल साम्राज्य, श्वेत उर्दू और सुनहरे उर्दू का भाग हुआ करती थी। बाद में इसपर चंगेज़ ख़ान के ज्येष्ठ पुत्र जोची ख़ान के पाँचवे बेटे शेयबान के वंशजों की दो शाखाओं - शेयबानीयों और ताइबुगीयों - में लड़ाईयाँ होती रही। यह ख़ानत १४९० से १५९८ तक अस्तित्व में थी।

सिबिर ख़ानत में साइबेरियाई तातार, ख़ान्ती, मान्सी, नेनेत्स और सेलकूप लोगों की मिश्रित आबादी रहती थी। औपचारिक रूप से इस्लाम इसका राजधर्म था और यह इतिहास का सबसे उत्तरी मुस्लिम राज्य रहा है। सन् १५८२ में रूसी त्सार-राज्य के शासक ईवान भयानक की फ़ौजों ने येरमाक तिमोफ़ेयेविच​ के नेतृत्व में इस ख़ानत पर हमला किया। इसके बाद रूस इसपर नियंत्रण पाने की कोशिश करता रहा और अंत में इसपर १५९८ में पूरी तरह क़ब्ज़ा कर लिया। इसपर क़ाबू पाने के उपरान्त रूस के लिए साइबेरिया में दूर तक फैल पाना संभव हो गया।

## इन्हें भी देखें
* जोची ख़ान
* साइबेरिया

## सन्दर्भ


श्रेणी:रूस का इतिहास
श्रेणी:मंगोल इतिहास
श्रेणी:साइबेरिया का इतिहास
ओवी

**ओवी** मराठी साहित्य एक प्रकार की लेखनपद्धति है। यह दो प्रकार की होती है- ग्रंथों में प्रयोग की जाने वाली ओवी तथा लोकगीतों में प्रयोग की जानेवाली ओवी।

श्रेणी:मराठी साहित्य
सन्त एकनाथ

**एकनाथ** (१५३३-१५९९ ई.) भारत के एक प्रसिद्ध सन्त थे। उनका जन्म पैठण में संत भानुदास के कुल में हुआ था। 

उनकी माता का नाम रुक्मिणी और पिता का नाम सूर्यनारायण था। लेकिन दुर्भाग्य से एकनाथ के बचपन में ही जब उनके माता-पिता का निधन हो गया, तो उनके दादा चक्रपाणि ने उनकी देखभाल की। चक्रपाणि के पिता यानि एकनाथ के परदादा संत भानुदास विट्ठल भक्त थे। एकनाथ बचपन से ही कुशाग्र बुद्धि के थे।

इन्होंने संत ज्ञानेश्वर द्वारा प्रवृत्त साहित्यिक तथा धार्मिक कार्य का सब प्रकार से उत्कर्ष किया। ये संत भानुदास के पौत्र थे। गोस्वामी तुलसीदास के समान मूल नक्षत्र में जन्म होने के कारण ऐसा विश्वास है कि कुछ महीनों के बाद ही इनके माता पिता की मृत्यु हो गई थी। बालक एकनाथ स्वभावत: श्रद्धावान तथा बुद्धिमान थे। देवगढ़ के हाकिम जनार्दन स्वामी की ब्रह्मनिष्ठा, विद्वत्ता, सदाचार और भक्ति देखकर भावुक एकनाथ उनकी ओर आकृष्ट हुए और उनके शिष्य हो गए। एकनाथ ने अपने गुरु से ज्ञानेश्वरी, अमृतानुभव, श्रीमद्भागवत आदि ग्रंथों का अध्ययन किया और उनका आत्मबोध जाग्रत हुआ। गुरु की आज्ञा से ये गृहस्थ बने।

एकनाथ अपूर्व संत थे। प्रवृत्ति और निवृत्ति का ऐसा अनूठा समन्वय कदाचित् ही किसी अन्य संत में दिखाई देता है। आज से ४०० वर्ष पूर्व इन्होंने मानवता की उदार भावना से प्रेरित होकर अछूतोद्धार का प्रयत्न किया। ये जितने ऊँचे संत थे उतने ही ऊँचे कवि भी थे। इनकी टक्कर का बहुमुखी सर्जनशील प्रतिभा का कवि महाराष्ट्र में इनसे पहले पैदा नहीं हुआ था। महाराष्ट्र की अत्यंत विषम अवस्था में इनको साहित्यसृष्टि करनी पड़ी। मराठी भाषा, उर्दू-फारसी से दब गई थी। दूसरी ओर संस्कृत के पंडित देशभाषा मराठी का विरोध करते थे। इन्होंने मराठी के माध्यम से ही जनता को जाग्रत करने का बीड़ा उठाया।

## कृतियाँ
एकनाथ की रचनाएँ निम्नलिखित मानी जाती हैं-
*१. चतुश्लोकी भागवत, 
*२. पौराणिक आख्यान और संतचरित्र,
*३. भागवत, 
*४. रुक्मिणी स्वयंवर, 
*५. भावार्थ रामायण, 
*६. मराठी एवं हिंदी में कई सौ 'अभंग', 
*७. हस्तामलक शुकाष्टक, स्वात्मसुख, आनंदलहरी, चिरंजीव पद इत्यादि आध्यात्मिक विवेचन पर कृतियाँ, 
*८. लोकगीतों (भारुड) की रचनाएँ इत्यादि। 

भागवत इनकी सर्वोत्कृष्ट रचना है, जिसका संम्मान वाराणसी के पंडितों ने भी किया था। ये प्रथम मराठी कवि थे जिन्होंने लोकभाषा में रामायण पर बृहत् ग्रंथ रचा। लोकरंजन करते हुए, लोक जागरण करना इनका ध्येय था और इसमें शत प्रतिशत सफल रहे, इसीलिए इनको युगप्रवर्तक कवि कहते हैं। इन्होंने ज्ञानेश्वरी की अनेक पांडुलिपियों का सूक्ष्म अध्ययन तथा शोध करके ज्ञानेश्वरी की शुद्ध एवं प्रामाणिक प्रति तैयार की और अन्य विद्वानों के सम्मुख साहित्य के शोधकार्य का आदर्श उपस्थित किया। 

## गुरु परंपरा
नारायण (विष्णू)

ब्रह्मदेव

अत्री ऋषी

दत्तात्रेय

जनार्दनस्वामी

एकनाथ

## मृत्यु
संत एकनाथ का निधन 25 फरवरी 1599 फाल्गुन वद्य षष्ठी, शक 1521 को हुआ। इस दिन को एकनाथ षष्ठी के नाम से जाना जाता है। आज भी हर साल षष्ठी के दिन हजारों श्रद्धालु संत एकनाथ के दर्शन के लिए पैठण जाते हैं। 

## बाहरी कड़ियाँ

*https://web.archive.org/web/20130614095018/http://santeknath.org/home.html

## सन्दर्भ

श्रेणी:सन्त
साख़ा भाषा

**साख़ा** (रूसी: саха тыла , अंग्रेज़ी: Sakha) या **याकूती** (якутский, yakutskiy) रूस के साइबेरिया क्षेत्र में स्थित साख़ा गणतंत्र में साख़ा (याकूत) लोगों द्वारा बोली जाने वाली एक तुर्की भाषा है। यह एक अभिश्लेषण और स्वर सहयोग इस्तेमाल करने वाली भाषा है। साख़ा गणतंत्र के पास स्थित तैमिर प्रायद्वीप में बोली जाने वाली 'दोलगान भाषा' इसकी क़रीबी सम्बन्धी है। इस भाषा के एक-तिहाई शब्द तुर्की भाषाओं से हैं, एक तिहाई मंगोल भाषाओं से और एक-तिहाई साइबेरिया में पहले बसने वाली किसी अज्ञात जाति की भाषा से हैं जिन्हें साख़ा में जगह मिल गई है।

## इन्हें भी देखें
* साख़ा गणतंत्र
* तुर्की भाषाएँ

## सन्दर्भ


श्रेणी:साइबेरियाई तुर्की भाषाएँ
श्रेणी:तुर्की भाषाएँ
श्रेणी:रूस की भाषाएँ
श्रेणी:साख़ा गणतंत्र
श्रेणी:स्वर सहयोगी भाषाएँ
रॉक गन बैटरी

**रॉक गन बैटरी** () ब्रिटिश प्रवासी शासित प्रदेश जिब्राल्टर में स्थित तोपखाने की बैटरी है। यह रॉक ऑफ़ जिब्राल्टर के उत्तरी मुख पर अपर रॉक नेचर रिजर्व के उत्तरी सिरे पर ग्रीन्स लोज बैटरी के ऊपर स्थित है। यह जिब्राल्टर की महान घेराबंदी बनाई गई थी चूँकि रणनीतिक तौर पर यह लाभप्रद स्थान पर है और ग्रीन्स लोज बैटरी से ज्यादा सफ़ल थी। महान घेराबंदी के दौरान इसका प्रभावशाली रूप से उपयोग हुआ था तथा द्वितीय विश्व युद्ध के दौरान इसका पुनः निर्माण किया गया। बीसवी शताब्दी के मध्य में यूनाईटेड किंगडम के रक्षा मंत्रालय इसका हवाई फ़ार्म के तौर पर इस्तेमाल करने लगा और 1958 में इसका ढ़ाचागत सुधार भी कराया। 

रॉक गन बैटरी और मिडल हिल बैटरी में कई दशकों तक आम जनता के लिए प्रवेश निषेद था। वर्ष 2005 में रेडियो फ़ार्म को बंद कर दिया गया और रक्षा मंत्रालय ने ज्यादातर क्षेत्र को छोड़ दिया तथा इसके साथ ही यहाँ के आसपास के हिस्से का स्वामित्व जिब्राल्टर की सरकार को स्थानान्तरित कर दिया। हालांकि शिखर, जहाँ रॉक गन बैटरी मौजूद है, अभी भी रक्षा मंत्रालय के प्राधिकरण के आधीन है।

## सन्दर्भ

## बाहरी कड़ियाँ
* रॉक गन बैटरी गूगल मैप पर

श्रेणी:जिब्राल्टर की किलेबंदी
तेनरीफ़ सभागार

thumb|250px|तेनरीफ़ सभागार
**तेनरीफ़ सभागार**, कैनरी द्वीपसमूह, सान्ता क्रूस दे तेनरीफ़, तेनरीफ़ में स्थित प्रदर्शन कलाओं का एक बहु-स्थलीय केंद्र है। यह वास्तुकार सेंटियागो कलाट्रावा (Santiago Calatrava) द्वारा डिजाइन किया गया था। इसे 2003 में खोला गया। यह स्पेन में सबसे महत्वपूर्ण आधुनिक इमारतों में से है तथा सान्ता क्रूस दे तेनरीफ़ शहर के एक प्रतीक के रूप में है।

## बाहरी कड़ियाँ

* तेनरीफ़ सभागार

श्रेणी:कैनरी द्वीपसमूह
श्रेणी:स्पेन
श्रेणी:स्थापत्य
साइबेरियाई तुर्की भाषाएँ

**साइबेरियाई तुर्की भाषाएँ** (Siberian Turkic languages) या **पूर्वोत्तरी तुर्की भाषाएँ** (Northeastern Turkic languages) तुर्की भाषा-परिवार की छह शाखाओं में से एक हैं।

## उपशाखाएँ व सदस्य भाषाएँ
१९९८ में भाषावैज्ञानिक लार्स योहान्सन​ साइबेरियाई तुर्की भाषाओं का आगे इस प्रकार श्रेणीकरण किया:

## इन्हें भी देखें
* तुर्की भाषाएँ

## सन्दर्भ


श्रेणी:साइबेरियाई तुर्की भाषाएँ
श्रेणी:तुर्की भाषाएँ
श्रेणी:साइबेरिया
ख़कास भाषा

**ख़कास​** (रूसी: Хакас, अंग्रेज़ी: Khakas) रूस के साइबेरिया क्षेत्र में स्थित ख़कासिया गणतंत्र में ख़कास लोगों द्वारा बोली जाने वाली एक तुर्की भाषा है। ख़कास लोगों की आबादी लगभग ७५,००० है, जिनमें से २०,००० ख़कास​ भाषा बोलते हैं। सभी ख़कास​ बोलने वाले द्विभाषीय हैं और ख़कास​ के साथ-साथ रूसी भाषा भी बोलते हैं। पारम्परिक रूप से ख़कास​ कई उपभाषाओं में विभाजित है और वे अलग-अलग ख़कास​ क़बीलों द्वारा बोली जाती हैं, जैसे कि साग़य​, क़ाचा, क़िज़िल, कोयबल, बेल्तिर, इत्यादि​। केमेरोवो ओब्लास्त के शोर लोगों की शोर भाषा भी आजकल ख़कास​ की ही एक उपभाषा समजी जाती है। ख़कास​ बोलने वाले अक्सर अपने आप को 'तादार' या 'तातार' कहते हैं, लेकिन ध्यान दें कि इससे तात्पर्य साइबेरियाई तातार और साइबेरियाई तातार भाषाएँ है, जो तातार लोग और तातार भाषा से काफ़ी भिन्न है।

## नाम का उच्चारण
'ख़कास' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* ख़कासिया
* तुर्की भाषाएँ

## सन्दर्भ


श्रेणी:साइबेरियाई तुर्की भाषाएँ
श्रेणी:तुर्की भाषाएँ
श्रेणी:रूस की भाषाएँ
श्रेणी:ख़कासिया
जिब्राल्टर की सड़कें

thumb|right|250px|जिब्राल्टर की सड़को के संकेत बोर्ड का कोल्लाज
जिब्राल्टर औबेरियन प्रायद्वीप और यूरोप के दक्षिणी छोर पर भूमध्य सागर के प्रवेश द्वार पर स्थित एक स्वशासी ब्रिटिश प्रवासी शासित प्रदेश है। 6.843 वर्ग किलोमीटर (2.642 वर्ग मील) के क्षेत्र में फैले इस देश की सीमा उत्तर में स्पेन से मिलती है। जिब्राल्टर ऐतिहासिक रूप से ब्रिटेन के सशस्त्र बलों के लिए एक महत्वपूर्ण आधार रहा है और शाही नौसेना (रॉयल नेवी) का एक आधार है।

जिब्राल्टर में विभिन्न प्रकार की सड़कें और चौक हैं। इनमें से कई काफ़ी पुराने हैं। जिब्राल्टर की सड़कें उसी प्रकार के संकेत बोर्डो द्वारा प्रतिनिधित्व करी जाती हैं जैसे यूनाइटेड किंगडम की सड़को के संकेत बोर्ड होते हैं। वर्ष 2007 तक की जानकारी के अनुसार जिब्राल्टर में कुल 29 किलोमीटर (18 मील) लंबी सड़को का संजाल बिछा हुआ है।
 

## मानचित्र दीर्घा


File:Gibraltar roads2.png|दक्षिणी
File:Gibraltar roads3.png|उत्तरी
File:Gibraltar roads4.png|केन्द्रीय



## सन्दर्भ

## बाहरी कड़ियाँ

* llanito.com पर जिब्राल्टर की सड़कें

श्रेणी:जिब्राल्टर की सड़कें
ख़कास लोग

**ख़कास** (अंग्रेज़ी: Khakas), जो स्वयं को **तादार** (ख़कास: Тадарлар) कहते हैं, रूस के साइबेरिया क्षेत्र के दक्षिणी भाग में स्थित ख़कासिया गणतंत्र में बसने वाला तुर्क लोगों का एक समुदाय है। ध्यान दें कि हालांकि यह लोग अपने आप को 'तादार' या 'तातार' कहते हैं, इस से तात्पर्य 'साइबेरियाई तातार' है जो रूस के यूरोपीय भाग में बसने वाले तातार लोगों से अलग है।

## इतिहास
ख़कास लोगों की उत्पत्ति पर विद्वानों में मतभेद है। कुछ के अनुसार यह किरगिज़ लोगों के वंशज हैं जो कभी येनिसेय नदी के क्षेत्र में रहते थे और जिनके अन्य वंशज आधुनिक किर्गिज़स्तान में बसते हैं। १७वीं सदी में ख़कास लोगों ने अपना एक ख़कासिया राज्य बना रखा था जो एक मंगोल शासक के अधीन था। उस समय यहाँ रूसी लोगों का आकर बसना आरम्भ हो गया। १८२० के दशक में क्रास्नोयार्स्क क्राय के मिनुसिंस्क शहर के पास ज़मीन से सोना मिला और इस पूरे क्षेत्र का औद्योगीकरण शुरू हो गया।

१९वीं सदी में बहुत से ख़कास लोगों ने रूसी रहन-सहन अपना लिया। रूसी फ़ौजों ने बहुत से ख़कास लोगों को रूसी पारंपरिक ईसाई बनाने पर भी मजबूर किया, लेकिन आजतक ख़कास समाज में ओझा धर्म और बौद्ध धर्म के तत्व मिलते हैं और बहुत से ख़कास ईसाई ओझा और ईसाई धर्म के मिश्रण में विश्वास रखते हैं।

## इन्हें भी देखें
* ख़कास भाषा
* ख़कासिया

## सन्दर्भ


श्रेणी:ख़कासिया
श्रेणी:रूस की जातियाँ
श्रेणी:तुर्की जातियाँ
श्रेणी:साइबेरिया
याकूत लोग

**याकूत** (अंग्रेज़ी: Yakut) या **साख़ा** (साख़ा: Саха) रूस के साइबेरिया क्षेत्र के मध्य-उत्तरी भाग में स्थित साख़ा गणतंत्र में बसने वाला तुर्क लोगों का एक समुदाय है। यह अपनी अलग साख़ा भाषा बोलते हैं जो तुर्की भाषाओं की साइबेरियाई शाखा की उत्तरी उपशाखा की एक बोली है। कुछ याकूत लोग साख़ा गणतंत्र से बाहर रूस के अमूर, मागादान व साख़ालिन क्षेत्रों में और तैमिर व एवेंक स्वशासित क्षेत्रों में भी रहते हैं।

२००२ की जनगणना में इनकी लगभग साढ़े-चार लाख की आबादी साख़ा गणतंत्र में रह रही थी। सोवियत संघ के ज़माने में इनके इलाके में बहुत से रूसी लोग आ बसे जिस से इनका उन क्षेत्रों में प्रतिशत-हिस्सा घाट गया लेकिन सोवियत व्यवस्था टूटने के बाद यह ज़रा-बहुत बढ़ा है। भूगोल और अर्थव्यवस्था के हिसाब से याकूत लोग दो समूहों में बंटे हैं। उत्तरी याकूत शिकार, मछली पकड़ने और रेनडियर-पालन से जीवनी चलते हैं, जबकि दक्षिणी याकूत गाय और घोड़ों का मवेशी-पालन करते हैं।

## इतिहास
याकूत लोग शुरू में बयकाल झील क्षेत्र और उस झील में स्थित ओलख़ोन द्वीप पर रहा करते थे। १३वीं सदी में मंगोल साम्राज्य उभरा और उनके दबाव से याकूतों के पूर्वज मध्य लेना नदी, अल्दान नदी और विल्युय नदी के क्षेत्र में चले आए। यहाँ वे एवेंक और एवेन जैसे उत्तरी साइबेरियाई आदिवासियों से मिश्रित हो गए। उत्तरी याकूत शिकार, मछली पकड़ने और रेनडियर पालन करने लगे लेकिन दक्षिणी याकूत अपने पूर्वजों की तरह गाय और घोड़ों का पालन करते रहे।

१६२० के दशक में रूस की इलाक़े में विस्तार करने लगा। उसनें यकूतों पर पशु-ख़ाल लेने का कर लगाया और १६३४ से लेकर १६४२ काल में कई याकूत विद्रोहों को कुचला। पशु-ख़ाल के लगान को 'यसक' कहते थे। रूसी क्रूरता और यसक से परेशान होकर यकूतों और लेना नदी के किनारे बसे तुन्गुसी लोगों ने १६४२ में बड़ा विद्रोह किया। रूसी फ़ौजों के नेता पीटर गोलोविन ने इसे बेरहमी से कुचला और फिर आतंक से राज करना शुरू किया। याकूत गाँवों को जला दिया गया और सैंकड़ों लोगों को पीटकर और यातनाएँ देकर हत्याएँ की। इसके नतीजे में १६४२ से १६८२ काल में लगभग ७०% याकूत लोग मर गए। इसके बाद यहाँ सोना मिलने और पार-साइबेरियाई रेलमार्ग बनने से बड़ी तादाद में रूसी लोग यहाँ आने लगे। १८२० के दशक तक लगभग सभी यकूतों को रूसी पारंपरिक ईसाई बनवाया जा चुका था हालांकि इनके समाज में ओझा धर्म की कई मान्यताएँ बची रही और आज तक सलामत हैं।

सोवियत संघ बनने के बाद, १९१९ में इस क्षेत्र को 'याकूत स्वशासित सोवियत समाजवादी गणतंत्र' के नाम से गठित किया गया, लेकिन १९२१-१९२३ काल में एक याकूत विद्रोह हुआ। सोवियत तानाशाह जोसेफ़ स्टालिन के राज में याकूतों को ज़बरदस्ती सामूहिक कृषि और मवेशी-पालन में धकेला गया और गुलाग व्यवस्था के तहत इनसे काम भी करवाया गया। इस दलान से भी बहुत से याकूत जानें खो बैठे और इनकी जनसंख्या १९६० तक पहले से कम ही रही। वर्तमान काल में याकूत लोग साख़ा गणतंत्र का सबसे बड़ी संख्या वाला समुदाय हैं और २०१० की रूसी जनगणना के हिसाब से उस क्षेत्र के ४९.९% थे। इनकी आबादी रूसी लोगों से अधिक तेज़ बढ़ रही है यानि वे जल्दी ही इस गणतंत्र में बहुसंख्यक हो पाएँगे।

## खानपान
याकूत लोग 'कूमीस' नामक घोड़े और रेनडियर के दूध की बनी शराब पीते हैं। रेनडियर, घोड़े और मछली का मांस खाया जाता है। मछलियों को अक्सर बर्फ़ में जमाकर, फिर उसके टुकड़े काटकर खाया जाता है - जिसे 'स्त्रोगानीना' कहते हैं। घोड़ी के दूध में यहाँ उगने वाली भिन्न बेरियों को डालकर मीठी करी गई एक खीर भी खाई जाती है जिसे 'कुएरचेख़'​ कहते हैं।

## इन्हें भी देखें
* साख़ा भाषा
* साख़ा गणतंत्र

## सन्दर्भ


श्रेणी:साख़ा गणतंत्र
श्रेणी:रूस की जातियाँ
श्रेणी:तुर्की जातियाँ
श्रेणी:साइबेरिया
डायस्पोरा संग्रहालय

thumb|250px|right|

है **या यहूदी डायस्पोरा**' (Beit Hatefutsoth) 'संग्रहालय' का एक इतिहास और नृविज्ञान दुनिया में यहूदी समुदाय के लिए समर्पित संग्रहालय है। संग्रहालय के निर्माण के 10 साल के बाद 1978 में स्थापित किया गया था। संग्रहालय [तेल अवीव विश्वविद्यालय]] परिसर का एक हिस्सा है और यह भी यहूदी लोकगीत के बारे में अध्ययन करने के लिए एक शैक्षिक केंद्र है। संग्रहालय भी दस्तावेजीकरण और यहूदियों और यहूदी परिवारों को जो मारे गए हैं या सामी विरोधी घटनाओं में नष्ट की स्मृति के संरक्षण के लिए एक केंद्र है।

## बाहरी कड़ियाँ

* 
* Museum of Jewish Diaspora - Beit Hatefusoth at ilMuseums.com
* Tracing History in Israel - slideshow by *[[The New York Times]]*
अंतर्राष्ट्रीय कृष्णभावनामृत संघ

**अंतर्राष्ट्रीय कृष्णभावनामृत संघ** या **इस्कॉन** (; उच्चारण : *इंटर्नैशनल् सोसाईटी फ़ॉर क्रिश्ना कॉनशियस्नेस् -इस्कॉन*), को "हरे कृष्ण आन्दोलन" के नाम से भी जाना जाता है। इसे १९६६ में न्यूयॉर्क नगर में भक्तिवेदान्त स्वामी प्रभुपाद ने प्रारम्भ किया था। देश-विदेश में इसके अनेक मंदिर और विद्यालय है।

## स्थापना एवं प्रसार
कृष्ण भक्ति में लीन इस अंतरराष्ट्रीय सोसायटी की स्थापना श्रीकृष्णकृपा श्रीमूर्ति श्री अभयचरणारविन्द भक्तिवेदान्त स्वामी प्रभुपादजी ने सन् १९६६ में न्यू यॉर्क सिटी में की थी। गुरु भक्ति सिद्धांत सरस्वती गोस्वामी ने प्रभुपाद महाराज से कहा तुम युवा हो, तेजस्वी हो, कृष्ण भक्ति का विदेश में प्रचार-प्रसार करों। आदेश का पालन करने के लिए उन्होंने ५९ वर्ष की आयु में संन्यास ले लिया और गुरु आज्ञा पूर्ण करने का प्रयास करने लगे। अथक प्रयासों के बाद सत्तर वर्ष की आयु में न्यूयॉर्क में कृष्णभवनामृत संघ की स्थापना की। न्यूयॉर्क से प्रारंभ हुई कृष्ण भक्ति की निर्मल धारा शीघ्र ही विश्व के कोने-कोने में बहने लगी। कई देश हरे कृष्णा के पावन भजन से गुंजायमान होने लगे।

अपने साधारण नियम और सभी जाति-धर्म के प्रति समभाव के चलते इस मंदिर के अनुयायीयों की संख्या लगातार बढ़ती जा रही है। हर वह व्यक्ति जो कृष्ण में लीन होना चाहता है, उनका यह मंदिर स्वागत करता है। स्वामी प्रभुपादजी के अथक प्रयासों के कारण दस वर्ष के अल्प समय में ही समूचे विश्व में १०८ मंदिरों का निर्माण हो चुका था। इस समय इस्कॉन समूह के लगभग ४०० से अधिक मंदिरों की स्थापना हो चुकी है।

## महामन्त्र

## नियम एवं सिद्धान्त
right|thumb|300px|लीपजिग में भजन गाते हुए कृष्णभक्त

पूरी दुनिया में इतने अधिक अनुयायी होने का कारण यहाँ मिलने वाली असीम शांति है। इसी शांति की तलाश में पूरब की गीता पश्चिम के लोगों के सिर चढ़कर बोलने लगी। यहाँ के मतावलंबियों को चार सरल नियमों का पालन करना होता है-

: धर्म के चार स्तम्भ - **तप, शौच, दया तथा सत्य** हैं। 

इसी का व्यावहारिक पालन करने हेतु इस्कॉन के कुछ मूलभूत नियम हैं। 

**तप** : किसी भी प्रकार का नशा नहीं। चाय, कॉफ़ी भी नहीं। 

**शौच** : अवैध स्त्री/पुरुष गमन नहीं। 

**दया** : माँसाहार/ अभक्ष्य भक्षण नहीं। (लहसुन, प्याज़ भी नहीं)

**सत्य** : जुआ नहीं। (शेयर बाज़ारी भी नहीं)

* उन्हें तामसिक भोजन त्यागना होगा (तामसिक भोजन के तहत उन्हें प्याज, लहसुन, मांस, मदिरा आदि से दूर रहना होगा)

* अनैतिक आचरण से दूर रहना (इसके तहत जुआ, पब, वेश्यालय जैसे स्थानों पर जाना वर्जित है)

* एक घंटा शास्त्राध्ययन (इसमें गीता और भारतीय धर्म-इतिहास से जुड़े शास्त्रों का अध्ययन करना होता है)

* 'हरे कृष्णा-हरे कृष्णा' नाम की १६ बार माला करना होती है।

## योगदान
भारत से बाहर विदेशों में हजारों महिलाओं को साड़ी पहने चंदन की बिंदी लगाए व पुरुषों को धोती कुर्ता और गले में तुलसी की माला पहने देखा जा सकता है। लाखों ने मांसाहार तो क्या चाय, कॉफी, प्याज, लहसुन जैसे तामसी पदार्थों का सेवन छोड़कर शाकाहार शुरू कर दिया है। वे लगातार ‘हरे कृष्ण महामंत्र ’ का कीर्तन भी करते रहते हैं। इस्कॉन ने पश्चिमी देशों में अनेक भव्य मन्दिर व विद्यालय बनवाये हैं। इस्कॉन के अनुयायी विश्व में श्रीमदभगवद् गीता एवं सनातन संस्कृति का प्रचार-प्रसार करते हैं।

## चित्रावली

## इन्हें भी देखें
* इस्कॉन मंदिर, दिल्ली
* कृष्ण बलराम मंदिर, वृन्दावन
* श्रीकृष्ण
* हिन्दू धर्म

## बाहरी कड़ियाँ
* ISKCON Worldwide
* Krishna.com

श्रेणी:धर्म
विचित्र वीणा

**विचित्र वीणा** एक तार से बजने वाला वाद्य है जिसका प्रयोग हिन्दुस्तानी संगीत में किया जाता है। यह कर्नाटक संगीत में प्रयोग होने वाले *[[गोट्टुवाद्यम]]* (चित्र वीणा) के समान होता है। इसमें कोई फ़्रेट्स नहीं होते हैं और एक स्लाइड द्वारा बजाया जाता है।

## स्वरूप
विचित्र वीणा प्राचीन एकतंत्री वीणा का आधुनिक रूप है। यह एक चौड़े, फ़्रेटहीन क्षैतिज भाग या (*दण्ड*) पर, जो कि तीन फ़ीट लंबा और छः इंच चौड़ा होता है का बना होता है। इसमें दो प्रतिध्वनित *तुम्बे* होते हैं, जिनमें हाथी दांत से अलंकरण किया हिता है और दण्ड के दोनों छोरों पर नीचे की ओर से जुड़े रहते हैं। वाद्य का ऊपरी तंग सिरा प्रायः मयूर आकृति में ढला होता है।

## तार
इस वाद्य में चार मुख्य बजाने के तार एवं पांच गौण तार होते हैं। गौण तारों को चिकारी कहते हैं। इन तारों को खुली अंगुली से ड्रोन प्रभाव दिया जाता है। इनके नीचे १३ सिम्पेथैटिक तार होते हैं, जो उपयुक्त रागों के लिये ट्यूण्ड रहते हैं। वीणा में पांच सप्तक होते हैं। इसे बजाने के लिये सितार बजाने वाले मिज़्राबों जैसे ही प्लेक्ट्रम दाएं हाथ की मध्यमा एवं तर्जनी अंगुलियों में पहने जाते हैं और तारों को छेड़ा जाता है। इनके अलावा एक कांच का बट्टा बायें हाथ से मुख्य तारों पर फ़िराया जाता है जिससे लय बनती है। तारों में बट्टे के बीच घर्षण घटाने के लिये उन पर नारियल का तेल लगाया जाता है। 

वीणा का प्रयोग प्रायः ध्रुपद शैली के गायन की संगत के लिये किया जाता है और इसमें ठेका या जटिलता अधिक मान्य नहीं है। इसका पुनरोद्धार एवं पुनर्प्रयोग करने का श्रेय लालमणि मिश्र को जाता है। इन्होंने ही इसको बजाने की तकनीक विकसित कीं एवं  की रचनाएं कीं; तथा इनके पुत्र गोपाल शंकर मिश्र ने इसके प्रदर्शन को सार्वजनिक किया।

## कलाकार
* पंडित गोपाल कृष्ण, पं॰ नंद किशोर शर्मा के शिष्य
* पंडित श्रीकिशन शर्मा 
* श्री ब्रह्म स्वरूप सिंह 
* अनुराग सिंह 
* लालमणि मिश्र 
* गोपाल शंकर मिश्र 
* राधिका अम्बेडकर बुधकर
* हबीब अली वीणाकार, पाकिस्तानी
* अब्दुल रशीद
* अब्दुल अज़ीज़
* मुहम्मद शरीफ़ पूंचेवाले

## सन्दर्भ

## बाहरी कड़ियाँ
* विचित्र वीणा पर राग यमन
* विचित्र वीणा पृष्ठ
* ऑनलाइन संगीत शिक्षा विचित्र वीणा पर लेख
* हिन्दुस्तानी राग संगीत ऑनलाइन विचित्र वीणा ऑडियो एवं वीडियो अभिलेख

श्रेणी: हिन्दुस्तानी संगीत वाद्य
श्रेणी:तंतुवाद्य
ज्वारसिद्धान्त

**ज्वारसिद्धान्त** (Theory of tides) के अन्तर्गत सांतत्यक यांत्रिकी (continuum mechanics) का उपयोग करके ज्वारों के निर्माण की व्याख्या एवं भविष्यवाणि की जाती है। ज्वार किसी भी ग्रह या उपग्रह पर किसी दूसरे खगोलीय पिण्ड या पिण्डों के गुरुत्वीय आकर्षण से उत्पन्न हो सकते हैं। किन्तु ज्वार सिद्धान्त आमतौर पर धरती के सागरों की तरलगतिकीय गति का विश्लेषण करता है।

## बाहरी कड़ियाँ
* https://web.archive.org/web/20130728145318/http://www.esr.org/ptm_index.html
* http://www.eoearth.org/article/Amphidrome
* https://web.archive.org/web/20130202043648/http://www.waterencyclopedia.com/St-Ts/Tides.html#b
* https://web.archive.org/web/20130113022202/http://web.vims.edu/physical/research/TCTutorial/dynamic.htm
* http://www.mendeley.com/research/annual-amphidromes-a-common-feature-in-the-ocean/
* https://web.archive.org/web/20120606153027/http://www.aviso.oceanobs.com/en/news/idm/2000/oct-2000-sun-and-moon-shape-tides-on-earth/index.html
* https://web.archive.org/web/20160303210317/http://www.uwgb.edu/dutchs/EarthSC202Notes/TIDES.HTM
* https://web.archive.org/web/20130728163045/http://www.eas.slu.edu/GGP/BIM_Recent_Issues/bim134-2001/bim134_report_WG6_SLR.pdf
* http://www.austides.com/chap1_2011_febr.pdf
* https://web.archive.org/web/20040413054918/http://www.agu.org/pubs/crossref/2003/2002JB001801.shtml
* https://web.archive.org/web/20131219161027/http://www.coa.edu/stodd/oceanweb/oceanography/Oceanlectures02/Lecture8/sld014.htm
* https://web.archive.org/web/20130921061554/http://ffden-2.phys.uaf.edu/645fall2003_web.dir/Ellie_Boyce/dynamic.htm
* https://web.archive.org/web/20130513001421/http://mysite.du.edu/~jcalvert/geol/tides.htm
* https://web.archive.org/web/20120808235859/http://www.jal.cc.il.us/~mikolajsawicki/tides_new2.pdf
* http://books.google.com/books?id=3mGZUHDuEdwC&lpg=PA150&ots=soMAFKsRkc&dq=number%20of%20amphidromes&pg=PA150#v=onepage&q=amphidrome&f=false

श्रेणी:भूभौतिकी
श्रेणी:समुद्र विज्ञान
श्रेणी:तरल गलिकी
जिब्राल्टर राष्ट्रीय फुटबॉल टीम

**जिब्राल्टर राष्ट्रीय फुटबॉल टीम** () ब्रिटिश प्रवासी शासित प्रदेश जिब्राल्टर का फुटबॉल की प्रतिस्पर्धाओ में प्रतिनिधित्व करती है। जिब्राल्टर फुटबॉल संघ टीम व इस से जुड़े सभी कार्यो को नियंत्रित करता है। यह फीफा या यूईएफए का पूर्ण सदस्य नहीं है इसलिए टीम विश्व कप या यूरोपियाई चैम्पियनशिप में भाग लेने के लिए योग्य नहीं है। जिब्राल्टर ने यूईएफए की सदस्यता के लिए आवेदन किया था परन्तु इसे 2007 में यूईएफए बोर्ड ने ठुकरा दिया। यह विवाद कोर्ट ऑफ़ आर्ब्रिटेशन फॉर सपोर्ट (खेल में मध्यस्थता के लिए न्यायालय) तक चला गया था जिसके पश्चात यूईएफए की कार्यकारिणी समिति ने जिब्राल्टर को अस्थायी सदस्य का दर्जा प्रदान कर दिया।

## इतिहास
left|thumb|380px|विक्टोरिया स्टेडियम टीम का गृह मैदान है
जिब्राल्टेरियन राष्ट्रीय फुटबॉल का इतिहास शायद तब से शुरू होता है जब राष्ट्रीय टीम अप्रैल 1923 में स्पेन के दौरे पर सेविला फुटबॉल क्लब के साथ दोस्ताना मैच खेलने गई थी। टीम ने वहाँ दो मैच खेले जिनमें इसे हार का सामना करना पड़ा। टीम ने 1949 में विश्व प्रसिद्ध स्पेनी फुटबॉल क्लब रियल मैड्रिड के खिलाफ़ खेले गए मैच में क्लब को बराबरी पर ही रोक दिया था।

टीम ने अपना पहला अन्तरराष्ट्रीय मैच 1993 में द्वीप खेलों के दौरान खेला। जिब्राल्टर अपने सभी मैच हार गया और पूरे टुर्नामेंट में टीम ने केवल एक ही गोल किया और टीम अंतिम स्थान पर रही।

1995 में हुए द्वीप खेलों में टीम ने अच्छा प्रदर्शन किया। इन खेलों का मेजबान जिब्राल्टर ही था। अपने पहले मैच को ग्रीनलैंड के विरुद्ध खोने के पश्चात भी जिब्राल्टर ने टुर्नामेंट में वापसी करी और इतिहास में अपनी पहली प्रतिस्पर्धात्मक जीत आइल ऑफ़ मैन के विरुद्ध दर्ज की। एंगलसे के विरुद्ध अपनी दूसरी जीत के पश्चात जिब्राल्टर ने अपने समूह में दूसरा स्थान सुनिश्चित कर लिया; एंगलसे ने भी दो मैच ही जीते थे परन्तु गोल अंतर के कारण जिब्राल्टर सेमीफाइनल के लिए अर्हता प्राप्त करने में सफ़ल रहा। सेमीफाइनल में टीम ने जर्सी को 1–0 से हराया और टुर्नामेंट के फाइनल में जगह बनाई। फाइनल में टीम का मुकाबला आइल ऑफ़ वाइट से हुआ जहाँ उसे सेमीफाइनल के स्कॉर से ही हार का सामना करना पड़ा और टीम को खेलों का रजत पदक मिला।

1997 के द्वीप खेलों के संस्करण में टीम ने समूह स्तर के दो मैच जीते और दो मैच हारे और उसे शेटलैंड के विरुद्ध प्लेओफ़ खेलना पड़ा जिसमें उसे हार का सामना करना पड़ा और जिब्राल्टर नौ देशों की इस प्रतिस्पर्धा में छठे स्थान पर रहा। 1999 के इन्ही खेलों में टीम ने ओर अधिक बुरा प्रदर्शन किया और ग्यारहवें स्थान से संतोष करना पड़ा।

2001 में परिणामों में कुछ सुधार आए और टीम पाँचवे स्थान पर रही और 2003 में टीम ने अपनी इतिहास की सबसे बड़ी जीत दर्ज करी जब उसने सार्क को 19–0 से हराया। आगे बढ़ते हुए टीम ने ग्रीनलैंड और ऑर्क्नी को हराया और अंततः बारह देशों के बीच छठा स्थान प्राप्त करा। इन छोटी सफलताओं के पश्चात भी जिब्राल्टर ने 2005 के टुर्नामेंट में हिस्सा नहीं लिया।

2007 में जिब्राल्टर ने पहली बार द्वीप खेलों का स्वर्ण पदक जीता जब उसने फाइनल में रोड्स की टीम को 4–0 से हराया।

## टीम वर्दी
निवर्तमान समय में जिब्राल्टेरियन राष्ट्रीय टीम की किट जर्मन खेल कम्पनी एडिडास तैयार करती है। यह पूरी सफ़ेद है जिसमें किनारों की तरफ़ लाल रंग की रेखाएँ हैं जो जिब्राल्टेरियन राष्ट्रीय ध्वज का प्रतिनिधित्व करती हैं।





## सन्दर्भ

## बाहरी कड़ियाँ
* जिब्राल्टर फुटबॉल संघ की आधिकारिक वेबसाइट
* द्वीप खेल परिणाम
* फीफी विश्व कप परिणाम
* टीम के सारे परिणाम Rec.Sport.Soccer स्टेटिस्टिक्स फाउंडेशन पर

फुटबॉल
कुलीनवर्ग

thumb|240px|सन् १७५०-१७६० काल के चित्र में जोधपुर के दरबार में राठौड़ कुलीनवर्गी पुरुष
**कुलीनवर्ग** (Nobility) उस सामाजिक वर्ग को कहा जाता है जिसके सदस्यों को समाज के अन्य वर्गों की तुलना में अधिक प्रतिष्ठा, मान्यता और अधिकार दिए जाते है। आम तौर पर इस वर्ग में सदस्यता किसी देश या समाज के शासकों द्वारा दी जाती है और अक्सर इसके सदस्यों को उनका दर्जा दर्शाने वाली उपाधियाँ भी मिलती हैं, जैसे कि 'राजा', 'ड्यूक', 'कुँवर', 'राजकुमारी', 'ख़ातून', इत्यादि। अधिकतर समाजों में कुलीनवर्ग के सदस्य कुलीनवर्गी परिवार में जन्म लेने के आधार पर स्वयं भी कुलीनवर्गी हो जाते हैं। कुलीनवर्ग के भीतर और भी श्रेणीकरण होता है, जिसमें कुछ उपवर्ग ऊँचे और कुछ नीचे माने जाते हैं, हालांकि पूरा कुलीनवर्ग ही सभी अन्य वर्गों से ऊँचा होता है। कुलीनवर्ग का सर्वोच्च स्थान शासक का होता है, जैसे कि सम्राट, महारानी, वग़ैरह। भारत, संयुक्त राज्य अमेरिका और श्रीलंका जैसे आधुनिक गणतंत्रों में आमतौर पर कोई सरकारी-मान्य कुलीनवर्ग नहीं होता, लेकिन यूनाइटेड किंगडम और सउदी अरब जैसी आधुनिक राजशाहियों में यह आज भी मिलते हैं।

## सदस्यता मिलना और छिनना
शासकों द्वारा मिली मान्यता ही कुलीनवर्ग को समाज के अन्य उच्च वर्गों से अलग करती है। ऐतिहासिक रूप से देशों की राजव्यवस्था में अक्सर व्यापार में धनि, युद्ध में पराक्रमी या कुलीनवर्ग में विवाह या किसी अन्य कारण से शासकों की दया-दृष्टि पाने वाले साधारण व्यक्तियों को कुलीनवर्ग में सदस्यता दे दी जाती थी और फिर उनके बच्चे जन्म से ही इस कुलीनवर्ग के सदस्य कहलाते थे। इसके विपरीत यदि कुलीनवर्ग का कोई सदस्य शासकों को बुरा लगे तो उनकी उपाधियाँ, धन-संपत्ति या अन्य शक्ति छीनकर उन्हें कुलीनवर्ग से बेदख़ल भी कर दिया जाता था।

## इन्हें भी देखें
* सामाजिक वर्ग
* संभ्रांत वर्ग

## सन्दर्भ


श्रेणी:सामाजिक वर्ग
श्रेणी:समाजशास्त्र
*
करन कुन्दरा

**करन कुन्दरा** (जन्मगत नाम: वीर करन कुन्दरा, जन्म अक्तुबर ११, १९८४, स्थान जालंधर, पंजाब) एक भारतीय टीवी अभिनेता हैं। टीवी दुनिया में आने से पहले ये अपने पारिवारिक व्यवसाय में थे।

## व्यक्तिगत जीवन
इनका जन्म जालंधर (पंजाब, भारत) के एक व्यवसाय परिवार में हुआ था। वह अपने परिवार के सबसे युवा सदस्य हैं और उनके तीन बहनें भी है जो उनसे उमर में बडी है। करन कुन्दरा ने अपनी पढ़ाई राजस्थान के अजमेर स्थित मेयो कॉलेज में की थी और वह एक एमबीए की डिग्री प्राप्त कर स्नातक बने। यह डिग्री उन्हें युएसए से प्राप्त हुआ था।

करन कुन्दरा 'कितनी मुहब्बत है' धारावाहिक से अपनी पूर्व सह-अभिनेत्री कृतिका कामरा को लगभग फरवरी २०१० से २०१२ की शुरुआत तक २ साल तक डॅटिंग कर चुके हैं।

एक मॉडल से अभिनेता होने, एवं एक व्यापारी होने के साथ साथ करन एक अंतरराष्ट्रीय कॉल सेंटर के मालिक भी है। वह अपने पिता के साथ निर्मित हो रही इमारतों को ढांचागत सुविधाएँ उपलब्ध करवाने का व्यवसाय करते हैं। पंजाब के जालंधर शहर में स्थित 'इन्सिग्निया शॉपिंग मॉल' इनकी हाल ही में निर्मित प्रकल्पों में से एक है।

## टेलिविज़न
करन ने अपनी अभिनय की शुरुआत २००८ में एनडीटीवी इमेजिन चैनल पर प्रसारित धारावाहिक 'कितनी मुहब्बत हैं' में अर्जुन पुंज की मुख्य भूमिका से की थी। २००९ में उन्होंने सोनी टीवी पर प्रसारित धारावाहिक 'बेताब दिल की तमन्ना है' में वीरु की मुख्य भूमिका निभाई। इसी चैनल पर प्रसारित 'आहट' धारावाहिक में एक युवराज के भूत का किरदार निभाने के बाद वह स्टार प्लस पर प्रसारित डांस रिएलिटी शो 'ज़रा नच के दिखा' में हिस्सा लिया।

करन को आखिरी बार अपनी पहली सीरियल 'कितनी मुहब्बत है' के सीक़्वल (इमेजिन टीवी पर प्रसारित) में अर्जुन सिंहानिया की मुख्य भूमिका में अभिनय करते हुए देखा गया था। जनता की मांग पर इस धारावाहिक को वापस लाया गया था।

## फिल्मों की सूची
* प्योर पंजाबी - 2011-12
* जट रोमांटिक - 2012
* हॉरर स्टोरी (हिन्दी) - 2013

## सम्बन्धित जानकारी

## बाहरी संकेत
* Karan Kundra
* Karan Kundra's Official Page
* 

श्रेणी:भारतीय टेलिविज़न अभिनेता
श्रेणी:जीवित लोग
श्रेणी:भारतीय अभिनेता
श्रेणी:भारतीय पुरुष मॉडल
श्रेणी:1984 में जन्मे लोग
श्रेणी:जालंधर के लोग
गीतरामायण

**गीतरामायण** रामायण के प्रसंगों पर आधारित ५६ मराठी गीतों का संग्रह है। यह आकाशवाणी पुणे से सन् १९५५-५६ में प्रसारित किया गया था। इसके लेखक प्रसिद्ध साहित्यकार गजानन दिगंबर माडगूलकर थे तथा इसे सुधीर फड़के ने संगीतबद्ध किया था। यह अत्यन्त प्रसिद्ध हुआ था और बाद में इसके पाँच हिन्दी अनुवाद एवं एक-एक बंगला, अंग्रेजी, गुजराती, कन्नड, कोंकणी, संस्कृत, सिन्धी तथा तेलुगू अनुवाद भी आए। यह ब्रेल लिपि में भी लिप्यन्तरित किया गया है।

## संकल्पना

१९५९ में भारत में टेलीविजन की शुरूआत के चार साल पहले *गीत रामायण* की अवधारणा १९५५ में हुई थी। अखिल भारतीय रेडियो के शुरुआती दिनों के दौरान, पुणे स्टेशन के निदेशक सीताकांत लाड एक रेडियो कार्यक्रम शुरू करना चाहते थे जो मनोरंजक होगा और नैतिक शिक्षा प्रदान करेगा। उन्होंने इसलिए कवि और लेखक गजानन दिगंबर माडगूलकर (जिन्हे "ग-डी-मा" के रूप में जाना जाता है) के लिए अपनी योजना को रेखांकित किया। चूंकि रामायण (वाल्मीकि द्वारा लिखी गई) एक भारतीय महाकाव्य है, लाड और माडगूलकर ने उसे गीतोंमे पेश करने का विचार किया। माडगूलकरने अपने संगीत निर्देशक मित्र सुधीर फड़के (जिन्हे "बाबूजी" के नाम से भी जाना जाता है) के साथ यह चुनौती स्वीकार कर ली।

माडगूलकर और फड़के ने हर सप्ताह एक सालतक एक नया गीत पेश करनेका सोचा। हर गाना पहले शुक्रवार की सुबह और फिर शनिवार और रविवार की सुबह, सुबह ८:४५ से ९:०० बजे के बीच प्रसारित होगा। कार्यक्रम की शुरुआत में एक वर्ष (५२ गीतों के साथ) आखिरी गीत "त्रिवार जयजयकार, रामा" कि योजना थी जहां राम राजा बन जाते हैं। लेकिन १९५५ के हिंदू कैलेंडर में अधिक मास था। इसलिए श्रृंखला को कुल ५६ तक बढ़ाने के लिए चार गाने जोड़े गए थे। आखरी गीत "गा बाळांनो, श्रीरामायण" बना और राम के राज्याभिषेक के बाद कि कहानी भी जोडी गई। गीतों की संख्या के अलावा, फड़के को संगीत, गीत और गायक उनकी पसंद पर छोड़ दिए और माडगूलकर को कलात्मक स्वतंत्रता दी गई जिससे वो कहानी रेखा और उस माध्यम से संदेश व्यक्त कर सके।

शुरूआत में, कार्यक्रम गुड़ी पड़वा के अवसर पर शुरू होने वाला था, लेकिन बाद में राम नवमी के दिन हुआ। १ अप्रैल १९५५ की सुबह ८:४५ बजे इस कार्यक्रम का पहला गीत "कुश लव रामायण गाती" प्रसारित किया गया। माडगुलकर की पत्नी विद्या माडगुलकर बतती है कि माडगुरकर ने पहला गीत लिख कर रिकॉर्डिंग के पहले दिन फड़के को दिया था; हालांकि, फड़के ने वह गीत खो दिया। प्रसारण के पहले ही अनुसूचित होने के साथ, स्टेशन निर्देशक सीताकांत लाड ने गीत को फिर से लिखने के लिए माडगुलकर से कहा जो की उन्होने गुस्से में मना कर दिया। लाड ने बाद में कवि को सभी आवश्यक लेखन सामग्री से सुसज्जित कमरों में बन्द करने का निर्णय लिया और कहा कि उन्हे तब रिहाइ मिलेगी जब वे गीत लिए तैयार हों। माडगुलकर ने पंद्रह मिनट में फिर से गीत को याद किया और लिखा ताकि फड़के संगीत का निर्माण कर सके।

## गीतों की सूची

## इन्हें भी देखें
* गीति रामायण
* गीतरामायणम्

## सन्दर्भ

## सन्दर्भसूची और ग्रन्थसूची
*  
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 

## बाहरी कड़ियाँ
* Geet Ramayana - Publications Division, Ministry of Information and Broadcasting, Government of India
* Official site of Ga. Di. Madgulkar - I
* Official site of Ga. Di. Madgulkar - II

श्रेणी:मराठी साहित्य
श्रेणी:रामायण
श्रेणी:मराठी संगीत
डॅल्टा सॅफ़ॅई तारा

**डॅल्टा सॅफ़ॅई**, जिसका बायर नाम भी यही (δ Cephei या δ Cep) है, वृषपर्वा तारामंडल में स्थित एक द्वितारा मंडल है जो पृथ्वी से क़रीब ८८७ प्रकाश-वर्ष की दूरी पर स्थित है। पृथ्वी से इसका औसत सापेक्ष कांतिमान (यानि चमक का मैग्निट्यूड) उसके और पृथ्वी के बीच गैस और धूल की मौजूदगी के कारण ०.२३ कम दिखता है। इसमें ५.३६६३४१ दिनों के काल में चमक ३.४८ से ४.३७ मैग्निट्यूड के बीच बदलती रहती है, यानि यह एक परिवर्ती तारा है। इस तारे के आधार पर परिवर्ती तारों की एक विशेष श्रेणी बनाई गई थी जिसे सॅफ़ॅई परिवर्ती कहा जाता है।

## इन्हें भी देखें
* वृषपर्वा तारामंडल
* सॅफ़ॅई परिवर्ती तारा

## सन्दर्भ

श्रेणी:तारे
श्रेणी:महादानव तारे
श्रेणी:परिवर्ती तारे
श्रेणी:वृषपर्वा तारामंडल
श्रेणी:ऍफ़-प्रकार महादानव तारे
श्रेणी:जी-प्रकार महादानव तारे
स्थिरवैद्युतिकी

[right|thumb|200px|[आकाशीय विद्युत -- जो स्थिर आवेशों के तीव्र गति से चलकर 'आपस मिलने' के कारण उत्पन्न होती है।]]
**स्थिरवैद्युतिकी** भौतिकी की एक शाखा है जो स्थिर या धीमी गति (अत्वरित) वाले वैद्युत आवेशों से जुड़े परिघटनाओ और गुणों से सम्बंधित है।

## सन्दर्भ

## इन्हें भी देखें
*स्थिर विद्युत (static electricity)
*कूलम्ब का नियम
*विद्युत आवेश
*विद्युत क्षेत्र

श्रेणी:विद्युत
सॅफ़ॅई परिवर्ती तारा

**सॅफ़ॅई परिवर्ती तारा** ((Cepheid variable star)) एक विशेष प्रकार के परिवर्ती तारे को कहा जाता है जिसकी (निरपेक्ष कान्तिमान) चमक बहुत अधिक हो। इन तारो की चमक के तीखेपन और उसमें आने वाले बदलावों के काल में सीधा सम्बन्ध होता है, जिस वजह से इन्हें हमारी गैलेक्सी के लम्बे फ़ासले और गैलेक्सियों के बीच की दूरियों को मापने के लिए मानक समझा जाता है।

इस श्रेणी का नाम वृषपर्वा तारामंडल में स्थित डॅल्टा सॅफ़ॅ​ई तारे पर पड़ा है जिसकी पृथ्वी से देखी जाने वाली चमक (सापेक्ष कान्तिमान) ५.३६६३४१ दिनों के काल +३.४८ से +४.३७ मैग्निट्यूड के बीच बदलती रहती है। इस तारे के अध्ययन से सन् १७८४ में यह परिवर्ती ज्ञात हुआ था और अपनी श्रेणी का यह पहला ज्ञात तारा था।

## इन्हें भी देखें
* परिवर्ती तारे
* सापेक्ष कान्तिमान
* निरपेक्ष कान्तिमान
* खगोलीय मैग्नीट्यूड

## सन्दर्भ


श्रेणी:परिवर्ती तारे
श्रेणी:तारे
*
गजानन दिगंबर माडगूलकर

**गजानन दिगंबर माडगूळकर** (1 अक्टूबर 1919 – 14 दिसम्बर 1977) मराठी के प्रमुख कवि, गीतकार, लेखक तथा अभिनेता थे। महाराष्ट्र में वे अपने नाम के आद्यक्षरों 'गदिमा' से ही अधिक जाने जाते हैं। मराठी संस्कृति के लिए उनका योगदान मात्रा और गुणवत्ता दोनो दृष्टियों से बहुत अधिक है।

## इन्हें भी देखें
* गीतरामायण

## बाहरी कड़ियाँ
* gadima.com - the official website

श्रेणी:मराठी कवि
बूर्जुआ

[thumb|230px|[साम्यवाद विचारधारा के संस्थापक कार्ल मार्क्स ने समाज में बूर्ज़वाज़ी वर्ग की भूमिका पर बहुत लिखा]]
[thumb|[मध्य युग में बुर्जुआ से संबंधित लोगों की क्लासिक छवि के साथ एक महान आदमी का चित्रण करने वाला विरूप-चित्रण।]] 
और अर्थशास्त्र में मध्य वर्ग से अधिक धनवान श्रेणी को कहा जाता है और इस शब्द का प्रयोग बाएँ की राजनीति के सन्दर्भ में अधिक होता है। यह मूल रूप से फ़्रांसीसी भाषा का शब्द है। यूरोप में १८वीं सदी में इस वर्ग को पूँजीपति और पूँजी से सम्बंधित संस्कृति पर नियंत्रण रखने वाला समझा जाता था।

## साम्यवादी सोच में
साम्यवादी (मार्क्सवादी) विचारधारा में बूर्जुआ वर्ग के लोग हमेशा धन बटोरने व अपनी संपत्ति सुरक्षित करने में लगे रहते हैं और उनका मुख्य ध्येय समाज में अपने ऊँचे स्थान और आर्थिक नियंत्रण को बनाए रखना होता है। मार्क्सवादी दृष्टिकोण में समाज में दो मुख्य वर्ग होते है - बूर्ज़वाज़ी (पूंजीपति) और प्रोलितारियत​ (proletariat, मज़दूर वर्ग)। बूर्ज़वाज़ी कारख़ानों और आर्थिक कार्य के अन्य साधनों पर क़ब्ज़ा जमाए होते हैं। प्रोलितारियत​ को जीवनी चलाने के लिए मजबूरन इनके कारख़ानों में काम करना होता है क्योंकि आमदनी करने का कोई अन्य ज़रिया नहीं होता। इस तरह से बूर्ज़वाज़ी प्रोलितारियत​ के श्रम से लाभ उठाते हैं और प्रोलितारियत​ को कठिनाई और ग़रीबी में जीवन बसर करना पड़ता है। अन्य विचारधाराओं में इस मार्क्सवादी दृष्टिकोण में खोट निकाले गए हैं।

## उच्चारण
अंग्रेज़ी, फ़्रांसीसी, रूसी व अन्य भाषाओं में 'बूर्झ़वाज़ी' सही उच्चारण है, जिसके बिंदु-वाले 'झ़' का उच्चारण पर ध्यान दें क्योंकि यह बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

## सन्दर्भ


## इन्हें भी देखें
* साम्यवाद
* सर्वहारा

## बाहरी कड़ियाँ
*मध्य वर्ग की अवधारणा और हिंदी साहित्य (राहुल सिंह)
*बूर्जुआ का बूर्ज (शब्दों का सफर)

श्रेणी:सामाजिक वर्ग
श्रेणी:साम्यवाद
सर्वहारा

[thumb|230px|[रोमानिया|रूमानिया का एक साम्यवादी क्रांतिकारी पोस्टर जिसमें ध्वज पर लिखा है 'विश्वभर के प्रोलितारियनों एक हो जाओ']]
**सर्वहारा** (प्रोलितारियत / प्रोलिटेरियट​ / Proletariat) समाजशास्त्र, राजनीति और अर्थशास्त्र में समाज की नीचे वाली श्रेणियों को कहा जाता है, जो अक्सर शारीरिक श्रम से जीवनी चलाते हैं। औद्योगिक समाजों में अक्सर कारख़ानों में काम करने वाले मज़दूरों को 'प्रोलिटेरियट​' कहा जाता था लेकिन कभी-कभी कृषकों और अन्य ग़रीब मेहनत करने वाले लोगों को भी इसमें शामिल किया जाता है।

## शब्द की जड़ें
'प्रोलितारियत' मूल रूप से लातिनी भाषा का शब्द है और इसका प्रयोग प्राचीन रोमन में शुरू हुआ था। पारम्परिक रूप से यह शब्द उनके लिए प्रयोग होता था जिनके पास अपने बच्चों को छोड़कर और कोई पूँजी न हो। लातिनी भाषा में 'प्रोलेस' (proles) का मतलब 'संतान' होता है।

## साम्यवादी सोच में
साम्यवादी (मार्क्सवादी) विचारधारा में समाज में दो मुख्य वर्ग होते है - बूर्ज़वाज़ी (bourgeoisie, पूंजीपति) और प्रोलितारियत, मज़दूर वर्ग)। मार्क्सवादी दृष्टिकोण में बूर्ज़वाज़ी वर्ग के लोग हमेशा धन बटोरने व अपनी संपत्ति सुरक्षित करने में लगे रहते हैं और उनका मुख्य ध्येय समाज में अपने ऊँचे स्थान और आर्थिक नियंत्रण को बनाए रखना होता है। बूर्ज़वाज़ी कारख़ानों और आर्थिक कार्य के अन्य साधनों पर क़ब्ज़ा जमाए होते हैं। प्रोलितारियत​ को जीवनी चलाने के लिए मजबूरन इनके कारख़ानों में काम करना होता है क्योंकि आमदनी करने का कोई अन्य ज़रिया नहीं होता। इस तरह से बूर्ज़वाज़ी प्रोलितारियत​ के श्रम से लाभ उठाते हैं और प्रोलितारियत​ को कठिनाई और ग़रीबी में जीवन बसर करना पड़ता है। अन्य विचारधाराओं में इस मार्क्सवादी दृष्टिकोण में खोट निकाले गए हैं।

## इन्हें भी देखें
* सर्वहारा की तानाशाही
* साम्यवाद
* बूर्जुआ या मध्‍यवर्ग

## सन्दर्भ


श्रेणी:सामाजिक वर्ग
श्रेणी:साम्यवाद
चित्तू पाण्डे

**चित्तू पाण्डे** (10 मई 1865 - 1946) भारत के स्वतंत्रता संग्राम के सेनानी थे। उन्हें 'बलिया का शेर' के नाम से जाना जाता है। उन्होने १९४२ में बलिया में भारत छोड़ो आन्दोलन में महत्वपूर्ण भूमिका निभाई थी। १९ अगस्त १९४२ को एक 'राष्ट्रीय सरकार' की घोषणा करके वे उसके अध्यक्ष बने जो कुछ दिन चलने के बाद अंग्रेजों द्वारा दबा दी गई। यह सरकार बलिया के कलेक्टर को सत्ता त्यागने एवं सभी गिरफ्तार कांग्रेसियों को रिहा कराने में सफल हुई थी। वे अपने आप को गांधीवादी मानते थे।

## जीवन परिचय
चित्तू पाण्डे का जन्म उत्तर प्रदेश के बलिया जिले के रत्तूचक गाँव में हुआ था।

## बाहरी कड़ियाँ
* बलिया के शेर चित्तू पांडेय
* Profile at indyarocks.com

श्रेणी:भारतीय स्वतंत्रता सेनानी
श्रेणी:बलिया
श्रेणी:बलिया के लोग
नांगपा ला

**नांगपा ला** हिमालय का एक दर्रा है जो सदियों से तिब्बत और नेपाल के बीच व्यापारिक केन्द्र की तरह रहा है। यह माउंट एवरेस्ट से तीस किलोमीटर पश्चिम में अवस्थित है। सन् २००६ में ७५ तिब्बती लोगों का एक जत्था जब भाग कर नेपाल आ रहा था तो चीनी *चो ओयु* पोस्ट से उनपर गोलियाँ चलाई गई जिसमें एक १७ वर्षीया बौद्ध भिक्खणी की मौत हो गई। आरंभ में चीनी अधिकारियों ने इस मामले को दबाने का प्रयत्न किया। लेकिन इसी घटना को एक यूरोपियन फोटोग्राफर ने फिल्माया और बाद में प्रकाशित कर दिया। फोटोग्राफर हिमालय में चढ़ाई कर रहा था।

## सन्दर्भ


श्रेणी:हिमालय के प्रमुख दर्रे
श्रेणी:चीन के पहाड़ी दर्रे
श्रेणी:नेपाल के पहाड़ी दर्रे
श्रेणी:तिब्बत के पहाड़ी दर्रे
कृषि दर्शन

**कृषि दर्शन** दूरदर्शन पर प्रसारित होने वाला एक भारतीय टेलिविज़न कार्यक्रम है। इस कार्यक्रम का ध्येय किसानों तक कृषि-सम्बन्धी जानकारी पहुँचाना है। दूरदर्शन पर इसका प्रसार २६ जनवरी १९६७ को शुरू हुआ और यह भारतीय टेलिविज़न पर सबसे लम्बी अवधि तक चलने वाले प्रोग्रामों में से एक है।

## इन्हें भी देखें
* दूरदर्शन

## सन्दर्भ


श्रेणी:भारतीय टेलीविजन धारावाहिक
श्रेणी:दूरदर्शन धारावाहिक
जिओजेब्रा

right|thumb|300px|जिओजेब्रा

**जिओजेब्रा** (GeoGebra) ज्यामिति, बीजगणित तथा कैलकुलस सिखाने का सॉफ्टवेयर है। यह एक इंटरैक्टिव प्रोग्राम है जो विद्यार्थियों तथा शिक्षकों दोनो ही के लिए उपयुक्त है। जिओजेब्रा का अधिकांश भाग निःशुल्क उपलब्ध है। यह जावा में लिखा गया है अतः अनेकों प्लेटफार्मों पर चल जाता है। मार्कस होवेनवार्टर (Markus Hohenwarter) ने इस परियोजना को सन 2001 में साल्जबर्ग विश्वविद्यालय (University of Salzburg) में आरम्भ किया था।

## बाहरी कडियाँ
* जिओजेब्रा का जालघर
* '''Introduction to Geogebra (हिन्दी में)
* '''Symmetrical Transformation in Geogebra''' (हिन्दी में)
* GeoGebra's YouTube Channel - including tips and tutorials
* GeoGebra Institutes - Global Locations Map

श्रेणी:निःशुल्क शैक्षिक सॉफ्टवेयर
चाँदा

right|thumb|300px|वृत्ताकार चाँदा

**चाँदा** (protractor) एक औजार है जो कोण नापने या कोण बनाने के काम आता है। यह प्रायः वर्गाकार, वृत्ताकार या अर्धवृत्ताकार होता है और पारदर्शी प्लास्टिक का बना होता है। चाँदे अनेकों प्रकार के यांत्रिक एवं तकनीकी कार्यों में प्रयुक्त होते हैं किन्तु इनका सबसे आम उपयोग स्कूलों में ज्यामिति से सम्बन्धित निर्मांण में होता है।

## बाहरी कड़ियाँ

* More printable protractors
* How to measure angles with a protractor An interactive animation
* How to draw angles with a protractor An interactive animation
* Angle definition pages with interactive applets that are also useful in a classroom setting. Math Open Reference
* https://web.archive.org/web/20120514102357/http://www.tradecombine.com/measuringinstruments/mitutoyo/miscellaneous/universalbevelprotractor.htm Picture of bevel protractor.
* https://web.archive.org/web/20081209041702/http://www.chandcoindia.com/products/measuring/steel_protractor.htm Different bevel protractors.
* Inspection Methods - Angular Measurement
* Kha's protractor

श्रेणी:गणितीय उपकरण
श्रेणी:ज्यामिति
श्रेणी:तकनीकी रेखांकन
टेलिविज़न और रेडियो धारावाहिक

thumb|240px|१९५६ में अमेरिकी टेलिविज़न पर चल रहे 'वैलियंट लेडी' (बहादुर महिला) धारावाहिक का एक दृश्य
**टेलिविज़न धारावाहिक** या **रेडियो धारावाहिक** ऐसी नाटकीय कथा को कहते हैं जिसे किश्तों में विभाजित कर के उन किश्तों को टेलिविज़न या रेडियो पर एक-एक करके दैनिक, साप्ताहिक, मासिक या किसी अन्य क्रम के अनुसार प्रस्तुत किया जाता है। इन्हें अंग्रेज़ी व कई अन्य भाषाओं में **साबुन नाटक** या **[[सोप ओपेरा|सोप ऑपेरा]]** (soap opera) कहा जाता है क्योंकि ऐसे रेडियो धारावाहिकों को शुरू में प्रॉक्टर एंड गैम्बल, कोलगेट-पामोलिव और लीवर ब्रदर्स जैसी साबुन बनाने वाली कम्पनियों के सौजन्य से पेश किया जाता था। इन धारावाहिकों को **टी वी सीरियल** (TV serial) या **टी वी शृंखला** भी कहते हैं।

टेलिविज़न व रेडियो धारावाहिकों का एक अहम तत्व उनकी कहानियों का अनंत चलता हुआ विस्तार होता है, जिसमें मुख्य कथाक्रम के अन्दर नई कहानियाँ आरम्भ होती है और फिर कई कड़ियों के दौर में विकसित होती हैं और फिर अंजाम पर पहुँचती हैं। कई ऐसी कहानियाँ एक-साथ चल सकती हैं और धारावाहिक लिखने-बनाने वाले अक्सर इनका रुख़ दर्शकों की बदलती रुचियों और भावनाओं के अनुसार बनाते जाते हैं। इसी तरह कहानी में मोड़ देकर उन पात्रों की भूमिका बढ़ा दी जाती है जो दर्शकों की रूचि रखें और उन्हें अक्सर निकाल दिया जाता है जिनमें दर्शकों को दिलचस्पी कम हो। भारत में 'हम लोग', 'क्योंकि सास भी कभी बहू थी', 'ससुराल गेंदा फूल', 'यह रिश्ता क्या कहलाता है' और सीआईडी जैसे धारावाहिक बहुत सफल रहे हैं। १९८० के दशक में पाकिस्तान के 'धूप किनारे' और 'तन्हाईयाँ' जैसे धारावाहिक भी सफल रहे और भारत में भी देखे गए। अमेरिका का 'गाइडिंग लाईट' (Guiding Light) नामक धारावाहिक १९३७ में रेडियो पर शुरू हुआ, १९५२ में टेलिविज़न पर स्थानांतरित हुआ और फिर २००९ में जाकर बंद हुआ - कुछ स्रोत इसे विश्व का सबसे लम्बे चलने वाला धारावाहिक बताते हैं।

1970 के दशक के अंत में दूरदर्शन पर दो धारावाहिक शुरू हुए थे जिन्हें भारत के पहले धारावाहिकों का दर्जा दिया गया था। इनके नाम थे 'अशान्ति शान्ति के घर' जिसमें आगा और नादिरा ने मुख्य भूमिकायें निभाईं थीं एवं 'लड्डू सिंह टैक्सी ड्राइवर' जिसमें 'पेंटल ने मुख्य भूमिका निभाई थी। 
## इन्हें भी देखें
* हम लोग (टीवी धारावाहिक)

## सन्दर्भ


श्रेणी:भारतीय टेलीविजन धारावाहिक
श्रेणी:रेडियो धारावाहिक
श्रेणी:टेलिविज़न
और भी ग़म हैं ज़माने में

**और भी ग़म हैं ज़माने में** १९८० के दशक के आरम्भिक सालों में एक भारतीय टेलिविज़न धारावाहिक था जो दूरदर्शन पर प्रसारित किया जाता था। इसकी ३२ कड़ियाँ प्रसारित हुई जिनमें मनोरंजन और सामाजिक शिक्षा का मिश्रण हुआ करता था। हर दो सप्ताह में एक बार प्रसारित होने वाले इस धारावाहिक की हर किश्त में एक सामाजिक बुराई लेकर उसपर आधारित कहानी बनाई जाती थी। इस टी वी शृंखला का नाम कवि फ़ैज़ अहमद फ़ैज़ की प्रसिद्ध कृति 'और भी दुख हैं ज़माने में' के शीर्षक में एक शब्द बदलकर रखा गया था जिसमें शायर अपनी प्रेमिका को समझाता है कि वह उसपर पूरा ध्यान नहीं दे पा रहा क्योंकि आसपास के दुख और अन्याय को देखकर उसका मन विचलित हो उठता है।

## इन्हें भी देखें
* फ़ैज़ अहमद फ़ैज़

## सन्दर्भ


श्रेणी:भारतीय टेलीविजन धारावाहिक
श्रेणी:दूरदर्शन धारावाहिक
विकिहाउ

**विकिहाउ** (wikiHow) तरह-तरह के काम करने की विधि बताने वाली मार्गदर्शिकाओं का एक भण्डार है। यह विकि-आधारित तथा अन्तरजाल-आधारित जनसमुदाय है। इसका लक्ष्य विश्व की सबसे बड़ी एवं सर्वोत्कृष्ट कार्य-मार्गदर्शिकाएँ निर्मित करना है। यह जालस्थल पहले से ही विद्यमान 'इ-हाउ' (eHow) नामक वेबसाइट का परिवर्धित रूप है। इस समय इसमें लगभग डेढ़ लाख मार्गदर्शी लेख हैं।

फरवरी 2005 में, विकिहाउ के 35.5 मिलियन से अधिक अद्वितीय आगंतुक थे। दिसंबर 2021 तक, विकिहाउ में 235,000 से अधिक कैसे-कैसे लेख और 2.5 मिलियन से अधिक पंजीकृत उपयोगकर्ता शामिल हैं।

## इतिहास
विकिहाउ की स्थापना 15 जनवरी, 2005 को जैक हेरिक द्वारा की गई थी, "सब कुछ के लिए कैसे-कैसे मार्गदर्शन करें" बनाने के लक्ष्य के साथ। 15 जनवरी को विकिपीडिया को सम्मानित करने के लिए इसकी लॉन्च तिथि के रूप में चुना गया था, जिसे 15 जनवरी 2001 को लॉन्च किया गया था।

हेरिक ने विकिहाउ के लिए इ-हाउ से प्रेरणा प्राप्त की, एक कैसे-कैसे वेबसाइट जिसे उन्होंने और बिजनेस पार्टनर जोश हन्ना ने 2004 में खरीदा था। . यह महसूस करते हुए कि सामग्री निर्माण की विकी विधि अंततः उच्च गुणवत्ता वाले काम का उत्पादन करेगी, दोनों ने 2006 में डिमांड मीडिया को इ-हाउ बेच दिया। हेरिक ने इ-हाउ और विकिहाउ के बीच के अंतर को "मैकडॉनल्ड्स बर्गर खाने बनाम एक अद्भुत, घर का बना भोजन" के रूप में वर्णित किया।

2006 में, गैर-लाभकारी संस्था वन लैपटॉप पर चाइल्ड ने दुनिया भर में वितरित शैक्षिक लैपटॉप के लिए सामग्री स्रोतों में से एक के रूप में विकीहाउ को चुना। 21 सितंबर, 2007 को वेबसाइट का 25,000वां लेख प्रकाशित हुआ। 2009 में, इसने 20 मिलियन मासिक आगंतुकों को पार कर लिया और एक नया स्वरूप पूरा किया। 2014 में, Google ने wikiHow को एक विज्ञापन-मुक्त इंटरनेट उत्पाद, Google योगदानकर्ता के लॉन्च भागीदारों में से एक के रूप में चुना।

24 मार्च 2016 को, विकिहाउ ने गाइडसेंट्रल का अधिग्रहण किया, जो "हैंड्स-ऑन" परियोजनाओं के निर्देशों पर केंद्रित एक वेबसाइट है। अधिग्रहण की शर्तें जारी नहीं की गईं; हालाँकि, गाइडसेंट्रल ने NXTP लैब्स, एंटरप्राइज आयरलैंड और साउथ वेंचर्स सहित निवेशकों से $1 मिलियन से अधिक जुटाए।

## सन्दर्भ

## बाहरी कड़ियाँ
* हिन्दी विकिहाउ
* अंग्रेजी विकिहाउ

श्रेणी:मिडियाविकि जालघर
श्रेणी:विकि समुदाय
रोज़िया वॉटर टैंक्स

**रोज़िया वॉटर टैंक्स** () (हिन्दी: रोज़िया पानी की टंकियाँ) उन्नीसवी शताब्दी के शुरुआत में ब्रिटिश प्रवासी शासित प्रदेश जिब्राल्टर में रोज़िया खाड़ी के समीप निर्मित हुई पानी एकत्रित करने की विशाल टंकियाँ थीं। इनका निर्माण एडमिरल जॉन जर्विस, सेंट विन्सेन्ट के पहले अर्ल, की सिफारिश के आधार पर हुआ था। उनकी सलाह थी की विक्चुअलिंग यार्ड संरचना रोज़िया खाड़ी के पास स्थानांतरित कर दिया जाए। यह संरचना शाही नौसेना के जहाजों को एक ही स्थल पर पानी व खाने की आपूर्ति करने का काम करता थी। वर्ष 2004 तक रोज़िया वॉटर टैंक्स पर यूनाइटेड किंगडम के रक्षा मंत्रालय का अधिकार रहा। 2004 में मंत्रालय ने टंकियों का अधिकार जिब्राल्टर की सरकार को हस्तांतरित कर दिया। स्थानीय और अन्तरराष्ट्रीय स्तर पर हुई आलोचना और जिब्राल्टर हेरिटेज ट्रस्ट द्वारा न्यायालय में दर्ज किए गए केस के बावजूद भी जिब्राल्टर सरकार ने 2006 में इन एतिहासिक टंकियों को ध्वस्त करवा दिया जिससे खाली हुए स्थान पर किफायती घरों का निर्माण किया जा सके। जब परियोजना को पूरा करने के लिए ऑईएम इंटरनेशनल निर्माण कंपनी का वित्त पोषण अपर्याप्त साबित हुआ तब सरकार ने स्थल को पुनः जब्त कर लिया।

## सन्दर्भ

## बाहरी कड़ियाँ
* विक्चुअलिंग यार्ड संरचना का चित्र
रेबेका मास्टर्टन

**डॉ॰ रेबेका मास्टर्टन** (अंग्रेज़ी: Rebecca Masterton) एक ब्रिटिश इस्लामी विद्वान, शिक्षका, सार्वजनिक वक्ता, टीवी प्रस्तोता और इस्लाम के शिया संप्रदाय  की दार्शनिक हैं।

## जीवनी
रेबेका मास्टर्टन ने इंग्लैंड में सागर के पास के एक छोटे से शहर के एक ईसाई परिवार में जन्म लिया। 1996 में उन्हें मिस्र जाने का अवसर मिला। वह वहाँ जाकर इस्लाम से बहुत प्रभावित हुईं और 1999 में उन्होंने इस्लाम स्वीकार कर लिया।

## सन्दर्भ

श्रेणी:इस्लाम में परिवर्तित लोगों की सूची
मागादान ओब्लास्त

right|thumb|220px|नागायेवो खाड़ी
**मागादान ओब्लास्त** (रूसी: Магада́нская о́бласть, अंग्रेज़ी: Magadan Oblast) रूस के साइबेरिया क्षेत्र के सुदूर पूर्व में स्थित रूस का एक संघीय खंड है जो उस देश की शासन प्रणाली में ओब्लास्त का दर्जा रखता है। इसकी राजधानी मागादान शहर है। इसकी सीमाएँ उत्तर में चुकोतका स्वशासित ओक्रुग, पूर्वोत्तर में कमचातका क्राय, दक्षिण में ख़ाबारोव्स्क क्राय और पश्चिम में साख़ा गणतंत्र से लगती हैं। पूर्व में यह ओख़ोत्स्क सागर के साथ तटस्थ है।

## इतिहास
ऐतिहासिक रूप से साइबेरिया के सुदूर पूर्वी इलाक़े को कोलिमा (Kolyma, Колыма́) कहा जाता था और इसी के एक भाग में सन् १९५३ में मागादान ओब्लास्त स्थापित किया गया। यहाँ पर धरती में सोना, चांदी, टिन और टंग्स्टेन मिला और १९३०-१९४० के दशकों में उन्हें निकालने के लिए खाने बनी और सोवियत संघ के तानाशाह जोसेफ़ स्टालिन की सरकार ने यहाँ क़ैदी-श्रमिकों के गुलाग खेमे और सड़कें बनवाई। स्टालिन के देहांत पर कैदियों की बजाए पगार पर काम करने वाले मज़दूरों को रखा गया जो यहाँ पर सोने-आदि की खानों में काम करने आये।

यहाँ पर मूल रूप से बहुत से साइबेरियाई आदिवासी समुदाय बसे हुए थे, जैसे कि एवेन, कोर्यक, युपिक, चुकची, ओरोच, चुवाई और इतेलमेन, जो या तो ओख़ोत्स्क सागर में मछलियों के शिकार से या फिर कोलिमा नदी की घाटी में रेनडियर-पालन से गुज़ारा करते थे। औद्योगीकरण से इनकी मूल जीवन-प्रणाली छिन्न-बिन्न हो गई लेकिन सरकारी सहायता से यह अपने निर्वाह करते रहे। सोवियत संघ के टूट जाने के बाद यह सहारा बंद हो गया और अब इन समुदायों के बहुत से लोग बेरोज़गार और निर्धन हो गए हैं। १९९१ तक चुकोतका स्वशासित ओक्रुग इसी ओब्लास्त का हिस्सा हुआ करता था लेकिन उस वर्ष उस ओक्रुग ने मागादान ओब्लास्त से अलग हो जाने की घोषणा कर दी।

## लोग
जाति के अनुसार मागादान ओब्लास्त की आबादी इस प्रकार बंटी हुई है:
* रूसी लोग - ८४.१%
* यूक्रेनी लोग - ६.५%
* एवेन लोग - १.७%
* साइबेरियाई तातार लोग - ०.९%
* बेलारूसी लोग - ०.८%
* अन्य - ६%

## मागादान ओब्लास्त के कुछ नज़ारे

File:Butugycheg mine.jpg|बुतुगीचेग क़ैदी-श्रम से चलने वाली गुलाग खान, जिसे १९५८ में बंद कर दिया गया
|मागादान क्षेत्रीय थियेटर
File:Talaia.jpg|तलाइया नामक बस्ती
File:Annunciation Church in Sinegorye.jpg|सुसुमान बस्ती में सड़क के अंत में एक गिरजा


## इन्हें भी देखें
* साइबेरिया
* रूस के संघीय खंड
* ओब्लास्त

## सन्दर्भ


श्रेणी:मागादान ओब्लास्त
श्रेणी:रूस के ओब्लास्त
श्रेणी:रूस के प्रशासनिक विभाग
श्रेणी:साइबेरिया